Jeg er netop rejst på udveksling til Indonesien igennem mit studie. Jeg skal være her i omkring 5 måneder. Jeg købte min rejseforsikring ved tryg, da jeg kun havde hørt godt om dem. Men lige nu sidder jeg med den følelse af at jeg skulle have valgt et andet selskab, da jeg synes at den service jeg har fået har været en stor joke. 

Det hele startede med jeg ringede ind for at bestille min rejseforsikring, damen jeg talte med havde så svært ved dansk at mit tilbud og mine personlige oplysninger blev sendt til en fremmed e-mail på trods af at jeg gentagene gange stavede min mail for hende.

Da jeg et par dage efter ringer til Tryg igen for at få afklaret hvor mit tilbud bliver af, bliver jeg mødt med forvirring af manden i den anden ende. Da han endelig finder frem til kvinden der skulle have sendt rejseforsikringen til mig  glemmer han at tage mig af medhør og jeg kan høre at kvinden er tydeligt frustreret pga jeg ringer tilbage og ikke har fået mit tilbud, men jeg vil nu mene at det er hendes job at gøre sit job ordenligt. Det var ubehageligt at hører og da manden er tilbage i røret fortæller jeg ham at jeg har hørt det hele, men han kommer ikke med en undskyldning, forklaring eller noget. 

Da jeg så endelig modtager min forsikring tænker jeg at jeg hellere må være proaktiv og få betalt så hurtigt som muligt. Da min tillid allerede der er svækket til selskabet. Efter min regning stadig ikke er ankommet en månedstid efter min sidste samtale med tryg, ringer jeg ind og spørger om det er muligt jeg bare kan betale tilbuddet via netbank uden regningen. Det bekræfter damen jeg taler med at jeg kan og hun guider mig til hvordan. 

Jeg hører ikke yderligere fra tryg før få dage inden afrejse hvor regningen på min forsikring kommer. Den regning som jeg allerede har betalt. Derudover er der blevet lagt 300,- oven i det første tilbud jeg fik. Jeg er på daværende tidspunkt rimelig irriteret, da jeg altså skal rejse om ganske få dage og Tryg som jeg har betalt for at have styr på min forsikring har det tydeligvis ikke. 

Jeg ringer ind til tryg igen og taler med en venlig, kompetent dame. Hun fortæller mig at det er en fejl i systemet, jeg skal se bort fra regningen, alt er i den skønneste orden og jeg skal ikke foretage mig mere.
Så spørger hun om jeg har modtaget min police på tryk og mit rejsekort. Nej, det havde jeg ikke. Det var også en smutter i svinget. Damen beklager meget, men efter min samtale med hende har jeg genfundet min tillid til tryg og rejser afsted bekymringsfri. 

Nu har jeg så brug for deres hjælp i Indonesien, da jeg skal til læge med min mave. Jeg startede med at sende en email til trygs akut service, det skal forstille at være en 24 timers service, men efter en time hvor jeg stadig ikke har fået svar vælger jeg at ringe hjem til Danmark, det koster mig så lige omring 200,- for en 8 minutter samtale pga udenlands taksering. Damen jeg taler med, taler igen mindre godt dansk, hun kan ikke finde mig i deres system, men efter jeg har beskrevet og forklaret finder hun mig til sidst. Samtalen slutter med at hun lover at sende en liste til mig på min email med læger jeg kan bruge her i Indonesien.  

Det er nu 2 timer siden, mit liste er ikke ankommet, så jeg antager at de hos tryg nok har lavet en smutter mere og glemt at rette min email.. Jeg håber inderligt at jeg aldrig får brug for deres service akut, det går bare for langsomt. 

Derudover har jeg modtaget en yderlig regning på 300,- fra dem efter min afrejse. 

Jeg må nok sige at hos tryg, føler jeg mig ikke særlig tryg og jeg benytter mig fremtidigt af et andet selskab.

Lille opdatering, jeg fik min kæreste til at ringe ind vedr. regningen og den skal jeg bare se bort fra, igen.

Der kommer en opdatering mere: 
Der kom hul igennem til tryg inden service medarbejderen fra tryg nåede at svarer på min anmeldelse. MEN!!
Jeg har ikke hørt fra tryg de sidste 3 dage på mail på trods af jeg har fået en infektion 40.000-100.000 mennesker dør af på års basis. Jeg har sendt 4 mails til dem på deres 24 timers service mail hvor jeg beder om en opdatering på min situation, men de svarer ikke. De har endda modtaget mine mails, jeg bad min kæreste som er i Danmark om at ringe ind og spørger!

Opdatering d. 14/09
Der gik i alt 6 dage før jeg hørte fra tryg. Jeg fik en mail fra en medarbejder der skrev at de var blevet informeret om jeg ikke var tilfreds med "servicen" jeg havde fået. Efter jeg fik sendt en meget vred mail tilbage om at de på ingen måder levede op til hvad de lovede gik det mere eller mindre problems frit. 
Mit sygdomsforløb har varet i cirka 5 uger, med mere end 10 hospitalsbesøg, jeg har været virkelig bange og ked af det en gang i mellem. Jeg må indrømme at efter samarbejdet mellem tryg og jeg begyndte at fungerer har jeg været utrolig glad for at have dem. Nogle af medarbejderne har bedre menneskelige evner end andre, men alt i alt har jeg følt mig tryg og behandlet godt. Der har været små smuttere med kommunikationen, men det kan jeg godt se igennem fingre med. Jeg kan anbefale tryg når det virker, men når det ikke virker så er det rigtig træls! Min forløb betragtes nu som afsluttet og jeg har fremsendt alle mine kvitteringer på mine udlæg til tryg. 
Vil jeg købe rejseforsikring ved tryg næste gang? Det kommer virkelig an på hvordan udbetalingen af alle mine udlæg forløber, jeg kan se at flere har haft problemer med at få deres penge igen...